การประกอบธุรกิจของแต่ละสายผลิตภัณฑ์

สำหรับการดำเนินธุรกิจของ บริษัท ปิโก (ไทยแลนด์) จำกัด (มหาชน) บริษัทฯ
ได้มีการดำเนินธุรกิจใน 4 ธุรกิจหลัก ได้แก่

1.  ธุรกิจด้านการบริหารจัดการและการให้บริการในธุรกิจไมซ์

2.  ธุรกิจด้านการสร้างสรรค์กิจกรรมทางการตลาดและส่งเสริมภาพลักษณ์

3.  ธุรกิจการจัดนิทรรศการแสดงสินค้า

4.  ธุรกิจด้านการสร้างสรรค์แหล่งการสื่อสารองค์ความรู้
    ซึ่งรวมถึงการให้บริการด้านดิจิตอลคอนเทนท์และดิจิตอลมีเดีย

5.  อื่นๆ

โดยในการดำเนินธุรกิจ 4 กลุ่มนี้ ทางบริษัทฯ
ได้พัฒนามาจากประสบการณ์และความเชี่ยวชาญหลักของบริษัทฯ ในด้านการสื่อสารในลักษณะ
Face-to-Face Communication ซึ่งความชำนาญดังกล่าวถือเป็นพื้นฐานสำคัญในการต่อยอดทั้ง 4
ธุรกิจหลักของบริษัทฯ ในปัจจุบัน

[]1. ธุรกิจด้านการบริหารจัดการและการให้บริการในธุรกิจไมซ์

ซึ่งธุรกิจในส่วนนี้ ถือเป็นการให้บริการตามความชำนาญเริ่มแรกของบริษัทฯ
ซึ่งนอกจากจะอาศัยความเชี่ยวชาญเฉพาะด้าน ทั้งในด้านบุคลากรและการใช้เทคโนโลยีแล้ว บริษัทฯ
ยังอาศัยเครือข่ายที่กว้างขวาง
ทั่วโลกเป็นปัจจัยสนับสนุนในการสร้างงาน
ให้มีประสิทธิภาพและเกิดความแตกต่างในชิ้นงาน ซึ่งส่งผลให้บริษัทฯ
ได้รับความไว้วางใจจากลูกค้าอย่างต่อเนื่องเสมอมา

[]2. ธุรกิจด้านการสร้างสรรค์กิจกรรมทางการตลาดและส่งเสริมภาพลักษณ์

ซึ่งธุรกิจด้านนี้ ถือเป็นการให้บริการจัดกิจกรรมทางการตลาดที่อาศัยความเชี่ยวชาญของบริษัทฯ
ในด้านการสื่อสาร โดยเฉพาะในรูปแบบ Field marketing หรือ Face to face marketing
ซึ่งบริษัทฯ มีประสบการณ์ทางด้านนี้มากว่า 30 ปี และด้วยประสบการณ์
รวมกับความสามารถในการสร้างสรรค์กิจกรรมในรูปแบบที่
แปลกใหม่ ประกอบกับการให้บริการในลักษณะคู่คิดทางการค้า ที่ให้คำปรึกษา
และเสนอแนะรูปแบบกิจกรรมที่เหมาะสมกับลูกค้า ทำให้ธุรกิจทางด้านนี้
กลายเป็นหนึ่งในธุรกิจหลักที่สร้างรายได้ให้กับบริษัทฯ

3. ธุรกิจด้านการจัดนิทรรศการแสดงสินค้า

โดยธุรกิจด้านนี้ ถือเป็นธุรกิจเริ่มแรกของบริษัทฯ
ที่เน้นการให้บริการเพื่อส่งเสริมการขยายตัวของภาคอุตสาหกรรม
กระตุ้นการลงทุนและการเจรจาทางการค้าในลักษณะ Business-to-Business (B2B)

[]

4. ธุรกิจด้านการสร้างสรรค์แหล่งการสื่อสารองค์ความรู้

ซึ่งเป็นธุรกิจที่เกิดจากความตั้งใจของบริษัทฯ ที่ต้องการสร้างประโยชน์ให้สังคมจากการทำธุรกิจ
โดยธุรกิจด้านนี้ ถือเป็นการต่อยอดองค์ความรู้ที่บริษัทฯ มีความเชี่ยวชาญเป็นพิเศษ
คือด้านการสื่อสารและการทำกิจกรรมทางการตลาด
โดยนำความชำนาญดังกล่าวมาผสมผสานและประยุกต์
เพื่อให้เกิดการถ่ายทอดองค์ความรู้ที่เป็นรูปธรรม มีประสิทธิภาพ และสร้างคุณค่าต่อสังคม
โดยบริษัทฯ มองว่าธุรกิจด้านนี้มีโอกาสในการเติบโตสูงในอนาคต
เนื่องจากเป็นปัจจัยหลักในการพัฒนาประเทศ และหน่วยงาน
ในหลายภาคส่วนได้ให้ความสำคัญด้านการสื่อสารองค์ความรู้มากขึ้น ในปัจจุบัน
บริษัทฯ ได้ขยายขอบเขตการให้บริการในด้านนี้
ครอบคลุมถึงการให้บริการด้านการพัฒนาและเผยแพร่ดิจิตอลคอนเทนท์และดิจิตอลมีเดียด้วย

สำหรับการให้บริการในทุกกลุ่มธุรกิจของบริษัทฯ นั้น จะเป็นในลักษณะครบวงจร
โดยเริ่มตั้งแต่การร่วมวางแผน การวางกรอบแนวคิด ออกแบบ บริหารจัดการ ดำเนินงาน
บริหารกิจกรรมทางการตลาด รวมถึงอำนวยความสะดวกในการจัดงาน
ตลอดจนการขนส่งอุปกรณ์และบริการติดตั้ง

[]

5. ธุรกิจการให้บริการอื่นๆ

นอกจากการให้บริการหลักข้างต้นแล้ว บริษัทฯ
ยังมีบริการอื่นที่จะช่วยสนับสนุนและอำนวยความสะดวกสบายให้กับธุรกิจของลูกค้า ได้แก่

-   บริการให้เช่าเต็นท์ขนาดใหญ่ ซึ่งให้บริการตั้งแต่เต็นท์ขนาด 1,000 ตรม. ไปจนถึงมากกว่า
    20,000 ตรม.
    ซึ่งเป็นการให้บริการขยายพื้นที่การจัดแสดงแบบชั่วคราวแก่ผู้จัดแสดงที่ต้องการใช้พื้นที่ในร่มจำนวนมาก

-   การออกแบบและผลิตป้ายและป้ายโฆษณาให้บริการออกแบบป้ายโฆษณา

-   บริการด้านอุปกรณ์ตกแต่งประกอบงานจัดแสดง เช่น เฟอร์นิเจอร์
    ตู้แสดงสินค้า สำหรับคูหานิทรรศการหรือติดตั้งตามห้างสรรพสินค้า
    เพื่อช่วยในการส่งเสริมการขายหรือดึงดูดกลุ่มเป้าหมาย

-   บริการออกแบบตกแต่งภายในสำนักงาน ออกแบบตราสัญลักษณ์องค์กร

  []การตลาดและสภาวะการแข่งขัน

  นโยบายและลักษณะการตลาด

  การดำเนินธุรกิจของบริษัท ปิโก (ไทยแลนด์) จำกัด (มหาชน)
  ถือเป็นหนึ่งในธุรกิจที่อยู่ในกลุ่มอุตสาหกรรมการบริการ
  ซึ่งธุรกิจในอุตสาหกรรมนี้มีการเติบโตอย่างต่อเนื่องในประเทศไทย
  ด้วยความต้องการที่เพิ่มขึ้นของทั้งภาคเอกชนและหน่วยงานภาครัฐ
  ในฐานะบริษัทชั้นนำด้านการให้บริการในอุตสาหกรรมนี้ บริษัทฯ
  มีความมุ่งมั่นที่จะพัฒนาองค์กรอย่างต่อเนื่อง เพื่อให้สอดคล้องกับสถานการณ์ที่เปลี่ยนแปลง
  และเพื่อให้การบริการมีความทันสมัย มีประสิทธิภาพ
  และสามารถรองรับทุกความต้องการของลูกค้าที่หลากหลายได้ โดยบริษัทฯ
  ให้ความสำคัญกับการพัฒนาในแต่ละด้าน ดังนี้

1.  การพัฒนาความสัมพันธ์ที่ดีกับลูกค้า

  โดยบริษัทฯ เน้นการบริการที่เข้าถึงลูกค้า
  โดยให้คำปรึกษาในการบริหารกิจกรรมทางการตลาดอย่างมีประสิทธิภาพ นอกจากนี้ บริษัทฯ
  ยังให้ความสำคัญกับการขยายฐานลูกค้าในอุตสาหกรรมที่หลากหลายทั้งในและต่างประเทศด้วย

2.  การพัฒนาเทคโนโลยี

  []โดยบริษัทฯ มีการพัฒนากระบวนการออกแบบ แนวความคิด
  และบุคลากรอย่างต่อเนื่องเพื่อให้สอดคล้องกับเทคโนโลยีที่เปลี่ยนแปลงตลอดเวลา ทั้งนี้
  เพื่อรักษาความเป็นผู้นำในการนำเทคโนโลยีที่นำสมัยมาประยุกต์ใช้ในการให้บริการ

3.  การพัฒนาด้านการให้บริการ

  บริษัทฯ เน้นการให้บริการแบบครบวงจร เพื่ออำนวยความสะดวกและประหยัดเวลาของลูกค้า
  ซึ่งนอกจากการให้บริการที่ครอบคลุมทุกด้านแล้ว บริษัทฯ
  ยังมีการควบคุมคุณภาพในทุกขั้นตอนการดำเนินงานด้วย

4.  การพัฒนาคุณภาพ

  เนื่องจากคุณภาพและความพึงพอใจของลูกค้าเป็นกลยุทธ์ทางการตลาดที่สำคัญที่สุดของบริษัทฯ
  ซึ่งบริษัทฯ เชื่อว่าคุณภาพของผลงาน เป็นผลสะท้อนมาจากคุณภาพของบุคลากร ดังนั้น บริษัทฯ
  จึงให้ความสำคัญอย่างมากกับการพัฒนาบุคลากร
  เพื่อให้สามารถสร้างสรรค์ผลงานที่มีคุณภาพและสร้างความพอใจให้ลูกค้าได้อย่างต่อเนื่อง

  สำหรับทิศทางของบริษัทฯ ในปี 2555 บริษัทฯ
  ยังคงนโยบายที่จะขยายฐานการให้บริการในธุรกิจด้านการสร้างสรรค์แหล่งสื่อสารองค์ความรู้
  ทั้งนี้ เพื่อรักษาและตอกย้ำความเป็นผู้นำในการให้บริการในธุรกิจด้านนี้ นอกจากนี้ บริษัทฯ
  เชื่อว่า ธุรกิจบริการในกลุ่มนี้มีศักยภาพในการ
  เติบโตสูง และบริษัทฯ ยังมุ่งมั่นที่จะขยายฐานการให้บริการในธุรกิจนี้ ไปยังต่างประเทศด้วย

[]

ลักษณะของลูกค้า

ลูกค้าหลักของบริษัทฯ มีอยู่ในทุกภาคส่วนทางธุรกิจและหน่วยงานภาครัฐ ทั้งในและต่างประเทศ
ซึ่งส่วนใหญ่เป็นลูกค้าในกลุ่มธุรกิจที่มีศักยภาพในการเติบโตอย่างต่อเนื่อง เน้นการเติบโตสู่สากล
และต้องการดำเนินนโยบายส่งเสริมการตลาด ทั้งนี้ กลุ่มลูกค้าสามารถจำแนกออกได้เป็น 2
ประเภท ดังนี้

1. กลุ่มรัฐวิสาหกิจและ
หน่วยงานของรัฐ

ภาครัฐมีการจัดกิจกรรมเพื่อสร้างความรู้ความเข้าใจในกิจการต่างๆ ของรัฐ
รวมถึงส่งเสริมการเติบโตของอุตสาหกรรมที่จะส่งผลดีต่อประเทศอย่างต่อเนื่อง
โดยหน่วยงานที่รับผิดชอบในกิจกรรมดังกล่าว อาทิ กระทรวงวัฒนธรรม กระทรวงวิทยาศาสตร์
กระทรวงเทคโนโลยีสารสนเทศและการสื่อสาร กระทรวงศึกษาธิการ และกรมส่งเสริมการส่งออก
เป็นต้น

2. กลุ่มธุรกิจเอกชน

กลุ่มธุรกิจรถยนต์:

กลุ่มธุรกิจนี้ให้ความสำคัญกับการจัดกิจกรรมทางการตลาด เนื่องจากเป็นตลาด
ทางตรงที่ส่งผลต่อการตัดสินใจของผู้บริโภคทันที

กลุ่มธุรกิจสื่อสารโทรคมนาคม:

เป็นธุรกิจที่มี่การเติบโตและมีการแข่งขันทางการตลาดสูง
ให้ความสำคัญต่อกิจกรรมสื่อสารทางการตลาดอย่างมาก

กลุ่มธุรกิจพลังงาน:

เป็นกลุ่มธุรกิจที่มีการเติบโตอย่างต่อเนื่อง และให้ความสำคัญเรื่องความรับผิดชอบต่อชุมชน
จึงมีการจัดกิจกรรมให้ความรู้ต่อสาธารณะ เพื่อสร้างความเข้าใจอันดีแก่องค์กรอย่างต่อเนื่อง

กลุ่มธุรกิจสถาบันการเงิน:

โดยเฉพาะอย่างยิ่งกลุ่ม Retail Bank
ซึ่งมีการแข่งขันสูงเนื่องจากมีการปรับกลยุทธ์ทางการตลาดให้ทันต่อความต้องการของลูกค้าอยู่เสมอ
การสื่อสารการตลาดจึงมีบทบาทสำคัญต่อธุรกิจประเภทนี้

กลุ่มธุรกิจอื่นๆ:

เนื่องจากการขยายตัวทางเศรษฐกิจ ทำให้กลุ่มธุรกิจประเภทเครื่องอุปโภค บริโภค
มีความต้องการประชาสัมพันธ์เพื่อให้สอดคล้องกับการแข่งขันที่เพิ่มสูงขึ้น เช่น ธุรกิจประเภทเสื้อผ้า
อาหาร อัญมณี

จากลักษณะกลุ่มลูกค้าดังที่กล่าวมา สามารถสรุปสัดส่วนรายได้บริษัทฯ ต่อประเภทลูกค้า ได้ดังนี้

+---------------------------------+-----------+-----------+-----------+
| หน่วย: ล้านบาท                    | 2552      | 2553      | 2554      |
+---------------------------------+-----------+-----------+-----------+
| รัฐวิสาหกิจ/รัฐบาล                  | 136       | 319       | 595       |
+---------------------------------+-----------+-----------+-----------+
| เอกชน ประกอบด้วย                 |           |           |           |
+---------------------------------+-----------+-----------+-----------+
| -   อุตสาหกรรมรถยนต์              | 178       | 249       | 425       |
+---------------------------------+-----------+-----------+-----------+
| -   การสื่อสารโทรคมนาคม           | 5         | 29        | 25        |
+---------------------------------+-----------+-----------+-----------+
| -   พลังงาน                      | 31        | 22        | 17        |
+---------------------------------+-----------+-----------+-----------+
| -   สถาบันการเงิน                 | 30        | 10        | 13        |
+---------------------------------+-----------+-----------+-----------+
| -   กลุ่มอื่น ๆ                     | 203       | 269       | 287       |
+---------------------------------+-----------+-----------+-----------+
|                                 | 583       | 898       | 1,362     |
+---------------------------------+-----------+-----------+-----------+

[]

ช่องทางการให้บริการของบริษัทฯ และบริษัทย่อย

1.  การนำเสนอผลงานแก่หน่วยงานต่างๆ

เกิดขึ้นจากการติดตามผลงานของลูกค้า หรือจากการได้รับเชิญให้เข้าไปนำเสนอผลงาน
ฝ่ายการตลาดของบริษัทฯ นำข้อมูลที่ได้รับมาจัดเตรียมแผนงานและงบประมาณ
ตามวัตถุประสงค์ที่ลูกค้าต้องการและนำเสนอ หากได้รับการคัดเลือกฝ่ายผลิตของบริษัทฯ
ดำเนินการประสานงานกับลูกค้าเพื่อดำเนินงานขั้นต่อไป

2.  การสร้างความสัมพันธ์ที่ดีกับลูกค้า

การกำหนดมาตรฐานของบริษัทฯ ซึ่งมุ่งเน้นให้อยู่ในระดับสากล
เป็นส่วนที่สร้างความเชื่อมั่นและพึงพอใจให้กับลูกค้าก่อให้เกิดความสัมพันธ์อันดีระหว่างกัน
ทำให้ลูกค้ากลับมาใช้บริการของบริษัทฯ อย่างต่อเนื่อง

3.  การสร้างพันธมิตรทางการค้า

การเป็นพันธมิตรทางการค้ากับผู้จัดงานแสดงสินค้า
และพันธมิตรอื่นที่อยู่ในสายการจัดกิจกรรมทางการตลาดเป็นช่องทางหนึ่งที่สามารถแนะนำบริษัทฯ
หรือสนับสนุนบริษัทฯ ต่อลูกค้า

4.  การแนะนำของลูกค้า

ประสบการณ์กว่า 30 ปี และคุณภาพซึ่งอยู่ในมาตรฐานระดับนานาชาติ
ทำให้ลูกค้าเกิดความมั่นใจและมีการแนะนำลูกค้าอื่นมาใช้บริการของบริษัทฯ

5.  การแนะนำจาก Pico Far East และบริษัทในเครือจากประเทศอื่นๆ

เป็นการร่วมมือกันของบริษัทในเครือ เพื่อก่อให้เกิดความสะดวกสบายกับลูกค้ามากที่สุด
หากลูกค้าของบริษัทเหล่านี้ต้องการจัดกิจกรรมทางการตลาดในประเทศไทย
ก็จะประสานงานมายังบริษัทฯ ให้เป็นผู้ให้บริการแก่ลูกค้าต่อไป

[]

การจัดหาผลิตภัณฑ์

ขั้นตอนดำเนินงานให้บริการของบริษัทฯ มีดังนี้

ด้านการตลาด

-   ศึกษาข้อมูลของลูกค้า

-   ติดต่อลูกค้าเพื่อรับทราบวัตถุประสงค์ในการจัดกิจกรรม

-   วางแนวคิดและแผนการดำเนินงาน

ด้านการออกแบบ

-   ศึกษาหรือวิจัยข้อมูลเฉพาะทางตามความต้องการของลูกค้า

-   ออกแบบเนื้อหาจัดแสดงและโครงสร้างหรือสิ่งจัดแสดงที่เป็นรูปธรรม โดยบริษัทในเครือ

-   ประเมินราคาและนำเสนอแก่ลูกค้า

ด้านการก่อสร้าง

-   บริษัทฯ
    จะทำการจัดสร้างหรือดำเนินงานในส่วนที่มีความชำนาญหรือมอบหมายงานแก่บุคลากรที่มีความเชี่ยวชาญเฉพาะทาง
    โดยบริษัทฯ จะทำการควบคุมคุณภาพการผลิตให้เป็นไปตามมาตรฐานและแผนงานที่วางไว้
    จากนั้นจึงทำการตรวจสอบผลงานและส่งมอบงานให้ลูกค้าในลำดับต่อไป

ด้านการบริหารงาน

-   เมื่อเสร็จสิ้นการก่อสร้าง บริษัทฯ จะทำหน้าที่จัดเตรียมทีมงานบริหาร/ดำเนินการ เช่น
    การจัดหาบุคคลเพื่อประชาสัมพันธ์ในงาน การฝึกอบรม การเตรียมการแสดง
    การทำความสะอาดและรักษาความปลอดภัย โดยบริษัทฯ
    จะประสานงานไปยังผู้เชี่ยวชาญเฉพาะทางและทำหน้าที่ควบคุมการผลิต/และดำเนินงานจนงานสำเร็จลุล่วง

งานที่อยู่ระหว่างดำเนินการ

งานที่อยู่ระหว่างดำเนินการและยังไม่ได้ส่งมอบ ณ วันที่ 31 ตุลาคม 2554

  --------------------------------------------------------- -------------
  หน่วย: ล้านบาท                                              

  ธุรกิจการจัดประชุมและแสดงสินค้านานาชาติ                          311

  ธุรกิจด้านกิจกรรมการสื่อสารองค์ความรู้                             266

  ธุรกิจการให้บริการอื่น ๆ                                        19

                                                            595
  --------------------------------------------------------- -------------